
Jard 


Jii jard as foon jii san meeten, eefter fenus an mars, di treed 
planeet onj Ms sansiisteem. Door waader an en godj doorsnit 
foon 15 groode Celsius as jii jard di planeet weer da mansche en 
oudere kreatore laawe koone. 

£ Takst aw mooringer frasch 



Jii jard tit dat aal jurt siien. 


Histoori 


Jii jard is for 4,6 miljard iirnge onjtstiinjen tit gliinje stuf- an gaswulkene. Jii koorst foon jii jard heet en aler 
foon amenbai 4,2 miljard iirnge. Deereefter heewe andogeene (fulkaane) an aksogeene (win an waader) 
kreefte di buppelach biled. Da jarste spoore foon laawend san amenbai 3,35 miljard iirnge Mlj. Da 
formansche heewe for 10-14 milione iirnge laawed an sunt amenbai 6 milion iirnge jeeft et da mansche sii as 
we da niitutids kane. 

Tuhuupestaling an ainschape 


Jii jard stoont amenbai 149.600.000 kilomeeter foon e san, weer 
jii onj 365,2425 deege trinam kiirt. Jii jard heed en doorsnit 
foon 12.756,3 kilomeeter, an kiirt onj amenbai 23 stiin, 56 min 
an 4,1 s am sin akse. Jii draiakse an jii amluupboon san ai glik, 
deerdoor jeeft et da fjouer sasonge. Am jii jard haane kiirt di 
moune. Jii onjtiinjkreeft foon di moune soried for e 
getidewaksel. 



E grutelse foon e jard an oudere planeete 


Jii jard heet en flache foon amenbai 510,1 milion km 2 , weerfoon 

29% iit lonj bestoont. Di doorsnit huugde foon dat lonjdiilj as 875 meeter, di doorsnit diipte foon dat waader 
as 3790 meeter. Jii jard as di iinjsist planeet onj iis sansiisteem ma en flache dat for en part waader as. Et 














waader as mor as 70% foon di flache, an da grute falje lonj an waader bile tuhuupe da soowen wraaldiile an 
da fiiw wraalsiien. Onj da wraalsiien befint ham 96,5 % foon al dat waader aw e jard. Dat siiewaader 
betootet onj doorsnit 3,5 % salt. 

Jii atmosfiir foon jii jard as for et grutste part stikstuf, ouers uk nuch for en fiiwde sorstuf. Et jeeft uk en latj 
diilj kiiiiljsor, ouers door fotosinteese word dat oufbreegen, an kamt di sorstuf wider fri. 

Jii jard as for dat grutste diilje tuhuupestald lit joorn (32,1 %), sorstuf (30,1 %), silizium (15,1 %), 
magnesium (13,9 %), swefel (2,9 %), nikkel (1,8 %), calcium (1,5 %) an aluminium (1,4 %). Da oudere 
1,2 % befootet raste foon oudere elemante. 

Apbuu 


Jii jard as seismisch meet an eefter unersaking koon me jii konklusjoon maage dat e jard onj tri schaale 
apbaged as: jardkern, jardmantel an di jardkruste. Jii jardkruste an dat bupediilj foon ju bupemantel bile 
tuhuupe jii litosphare. Jii as twasche 50 an 100 km tjuk an as apbaged tit grut an latj tektonische iinjhaide, da 
plaaten. Deerbupe heed jii jard heed en amenbai 640 km huuge atmosfiir. 



Di schaaleapbuu Jii jard 

foon e jard tridimensjonaal 

widerduiinj 


Atmosfiir 


Jii jardatmosfiir bestoont iit unlike gase. Da gase bestonje bit tu en huugde foon 90 km iit 78,084 % stikstuf 
(N2), 20,946 % sorstuf (02), waaderdamp in iinlike konsantratsjoone, 0,934 % argon (Ar), 0,001818 % 
neon (Ne), 0,000524 % nelium (He), 0,000114 % krypton (Kr) und 0,000009 % xenon (Xe). Di 
kiiiiljstufdioxid-grutelse (C02) bedreecht bloot 0,039 %, ouers suner kiiiiljstufdioxid an waaderdamp wus jii 
jardtemperatuur ourematje kolj. Da biise sorie for jii natorlik apwarming foon e jard. 

Onj e laige luftlage bestoont jii atmosfiir for 78 % stikstuf, 21 % sorstuf an 1 % edelgase, for en grut diilj 
argon. Dat diilj foon e atmosfiir, weer da manschne an da baiste laawe koone, wart jii biosfiir namd. Jii 
biosfiir as en schuchte, amenbai 0-20 km bupe jii jard. 

Eefter temperatuurferschaale warde da luftschuchte sii onj diilj d: 

■ Jii troposfiir - 0 bit 7 km (polaargebiete) an 17 km huugde (trupen). 

■ Jii stratosfiir - 7/17 bit 50 km. 

■ Jii mesosfiir - 50 bit 80/85 km. 

■ Jii termosfiir - 80/85 bit 640/700 km. 

■ Jii exosfiir - 500/1000 km bit ungefaar tu 10.000 km. 







Sii uk 


■ SansListeem 

■ Wraaldiile 

■ UTC 

■ Geologii 

Literatuur 


■ Cesare Emilliani: Planet Earth. Cosmology, Geology, and the Evolution of Live and 
Environment. Cambridge University Press 1992, ISBN 0-521-40949-7. 

■ Kevin W. Kelley: Der Heimatplanet. Zweitausendeins, Frankfurt am Main, 1989. ISBN 3-86150- 
029-9. 

■ J. D. Macdougall: Eine kurze Geschichte der Erde. Econ Taschenbuchverlag 2000, ISBN 3- 
612-26673-X. 

■ David Oldroyd: Die Biographie der Erde. Zweitausendeins 1998, ISBN 3-86150-285-2. 

Haanewise eefter buten 

ang=frr) 

■ Ju jard aw 'raumfahrer.net' (http://www.raumfahrer.net/astronomie/planeterde/home.shtml) 

tjusch 

■ NASA Earth Observatory (http://earthobservatory.nasa.gov/) aingeisch 

Wiideo 

■ alpha-Centauri - Wie schnell entstand die Erde? (http://www.br-online.de/br-alpha/alpha-centa 

uri/alpha-centauri-erde-2005-ID1207917813825.xml) tjusch 

■ alpha-Centauri - Warum ist die Erde warm? (http://www.br-online.de/br-alpha/alpha-centauri/al 

pha-centauri-erde-2002-ID1208358653360.xml) tjusch 

Wraaldiile 

* Euroopa | *4 Aasien | If Nord-Ameerikaa | >■ Sood-Ameerikaa | ^ Afrikaa | * Oseaanien | 
« Antarktikaa 

Planeete foont sansiisteem 

Merkurius | Fenus | Jard | Mars | Jupiter | Saturnus | Uranus | Neptunus 



Didiar artiikel as uun det list faan gud artiikler, diar det leesen luane apnimen wurden. Uun 
uugenblak jaft at diar 71 faan. 


Faan „https://frr.wikipedia.org/w/index.php?title=Jard&oldid=180699‘ 

